U-I-84/97
Natisni
Opravilna št.:
U-I-84/97
Datum odločitve:
18. 12. 1997
Objavljeno:
OdlUS VI, 172
ECLI:
ECLI:SI:USRS:1997:U.I.84.97
Akt:
Sklep št. 40101-0002/1996-1 z dne 19. 2. 1996 (Uradni list RS, št. 24/96)
Izrek:
Zahteva za oceno ustavnosti in zakonitosti Sklepa se zavrže.
Evidenčni stavek:
Sklep, s katerim župana dveh občin ugotavljata deleža njunih občin v premoženju javnega podjetja in s katerim razveljavljata sklep izvršnega sveta, s katerim je bilo dano soglasje k ocenitvi deleža družbenega kapitala v javnem podjetju, ki postane last občine, ni predpis, temveč posamičen akt, katerega ustavnost in zakonitost Ustavno sodišče ni pristojno ocenjevati.
Geslo:
Nepristojnost Ustavnega sodišča za oceno sklepa župana kot posamičnega akta.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Župana občin Cerklje, Naklo, Preedvor in Šenčur
Datum vloge:
27. 3. 1997
Vrsta odločitve:
sklep
Vrsta rešitve:
zavrženje
Dokument:
US18664
Dokument v PDF obliki:
U-I-84-97.pdf
115 KB
Prenesite datoteko
U-I-84/97
18.12.1997
S K L E P
Ustavno sodišče je v postopku za oceno ustavnosti in zakonitosti, začetem z zahtevo županov občin Cerklje, Naklo, Preddvor in Šenčur, na seji dne 18. decembra 1997
s k l e n i l o :
Zahteva za oceno ustavnosti in zakonitosti Sklepa št. 40101- 0002/1996-1 z dne 19.2.1996 (Uradni list RS, št. 24/96) se zavrže.
O b r a z l o ž i t e v
1. Predlagatelji izpodbijajo sklep, ki sta ga izdala župan Občine Medvode Stanislav Žagar in župan Občine Kranj Vitomir Gros na podlagi 73. člena Zakona o gospodarskih javnih službah (Uradni list RS, št. 32/93 - v nadaljevanju ZGJS). Z izpodbijanim sklepom sta ugotovila, da znaša delež Občine Kranj v premoženju Javnega komunalnega podjetja Kranj na dan 31.12.1992 93 odstotkov, delež občine Medvode pa 7 odstotkov. S tem sklepom naj bi prenehal veljati sklep, sprejet na 157. seji Izvršnega sveta Občine Kranj dne 15.12.1993, s katerim je bilo izdano soglasje k ocenitvi deleža družbenega kapitala, ki je postalo last Občine Kranj.
2. Predlagatelji menijo, da sta župana z izdajo sklepa prekoračila svoja pooblastila. Sklep naj tudi ne bi imel pravne podlage v Zakonu o lokalni samoupravi (Uradni list RS, št. 72/93, 57/94 in drugi), saj ga lahko po mnenju predlagateljev sprejme le občinski svet. Z izpodbijanim sklepom naj bi bile ogrožene pravice predlagateljev kot pravnih naslednikov bivše Občine Kranj, saj premoženjskopravna razmerja med njimi še niso urejena.
3. Ustavno sodišče po 21. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani sklep ni predpis, ampak je posamičen akt. Zato Ustavno sodišče za oceno njegove ustavnosti in zakonitosti ni pristojno. Pravna sredstva zoper posamične akte organov občine določa zakon.
4. Ustavno sodišče je ta sklep sprejelo na podlagi 21. člena v povezavi s 25. členom ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k:
dr. Lovro Šturm